Պատճառները բազմաթիվ են, մի մասըՙ Հայաստանում, մյուսըՙ Սփյուռքում: Դրանցից մեկն այն է, որ Հայաստանի սահմանադրության եւ օրենսդրության դրույթները չեն քաջալերում սփյուռքահայերի միջամտությունը հայաստանյան խնդիրներին, բացի, անշուշտ, ներդրումների եւ բիզնեսի ոլորտներում, չնայած դրանց վերաբերող դրույթներն էլ թերի են: Ինչ վերաբերում է Սփյուռքին եւ սփյուռքահայերին, հատկապես նրանց, ովքեր երկքաղաքացիություն ունեն, նշենք որ նրանց մոտ էլ նկատելի է անկարողությունը մի նոր մոտեցումով կամ մտահղացումով զարկ տալու իրենց ձեռք բերած առավելությանը: